
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 81 

22 Φεβρουάριου 2013 


ΔΙ ΑΚΥΡΗΞΕ ΙΣ 

(ΐ) 

ΔΗΜΟΣ ΛΥΚΟΒΡΥΣΗΣ - ΠΕΥΚΗΣ 
Αριθμ. 1654 

Ο ΔΗΜΟΣ ΛΥΚΟΒΡΥΣΗΣ - ΠΕΥΚΗΣ 

Προκηρύσσει ανοικτό ΜΕΙΟΔΟΤΙΚΟ ΔΙΑΓΩΝΙΣΜΟ με 
σφραγισμένες προσφορές και με κριτήριο κατακύρω- 
σης (σύμφωνα με τις διατάξεις των άρθρων 41-45 της 
αριθμ. 11389/1993 απόφασης του Υπουργού Εσωτερικών 
(Ε.Κ.Π.Ο.Τ.Α.).) το μεγαλύτερο ποσοστό έκπτωσης στη 
μέση τιμή λιανικής πώλησης του είδους καυσίμου την 
ημέρα παράδοσης στην Αθήνα, όπως αυτή προκύπτει 
από το εκάστοτε εκδιδόμενο δελτίο πιστοποίησης τι¬ 
μών της υπηρεσίας εμπορίου της οικείας Περιφέρειας 
ή του Υπουργείου Οικονομίας, Ανταγωνιστικότητας και 
Ναυτιλίας, σύμφωνα με τις διατάξεις του άρθρου 13 του 
Ν. 3438/2006, προϋπολογιζόμενης δαπάνης 245.000,00 
€, συμπεριλαμβανομένου του ΦΠΑ. 

1. Ο διαγωνισμός θα διενεργηθεί στο Δημοτικό Κα¬ 
τάστημα Λυκόβρυσης οδός Αγίας Βαρβάρας 25, από 
την Επιτροπή Διαγωνισμού, την 14 Μαρτίου 2013, ημέρα 
Πέμπτη , και από ώρα 11:00 π.μ μέχρι ώρα 11:30. π.μ. (ώρα 
λήξης παράδοσης των προσφορών). 

2. Στο διαγωνισμό γίνονται δεκτοί όσοι κατέχουν τα 
προσόντα και προσκομίζουν τα νόμιμα δικαιολογητικά 
σύμφωνα με την κείμενη νομοθεσία και τους όρους της 
διακήρυξης. Ισχύουσα νομοθεσία Ε.Κ.Π.Ο.Τ.Α. 

3. Η εγγύηση συμμετοχής η οποία πρέπει να ισχύει 
για ενενήντα (90) ημερολογιακές ημέρες προσμετρούμε - 
νες από την επόμενη της διενέργειας του διαγωνισμού, 
ανέρχεται σε 5% επί της συνολικής προϋπολογισθείσας 
δαπάνης, με το Φ.Π.Α και θα αντικαθίστανται κατά την 
υπογραφή της σύμβασης με εγγυητική επιστολή καλής 
εκτέλεσης της προμήθειας που αντιστοιχεί σε ποσοστό 
10% της προϋπολογισθείσας αξίας χωρίς ΦΠΑ. 

4. Ο ανεφοδιασμός των οχημάτων θα γίνεται στα 
πρατήρια και για το λόγο αυτό θα πρέπει τα πρατήρια 
να βρίσκονται σε απόσταση όχι μεγαλύτερη των 5 Κπι 
από τα όρια του Δήμου, διότι ο Δήμος δεν διαθέτει 
δεξαμενές καυσίμων. 

5. Πληροφορίες και τα έντυπα για το διαγωνισμό πα¬ 
ρέχονται κατά τις εργάσιμες ημέρες και ώρες, από το 


Γραφείο Προμηθειών του Δήμου, στη διεύθυνση Αγίας 
Βαρβάρας 25, Λυκόβρυση, τηλ 2132051738. 

Λυκόβρυση, 15 Φεβρουάριου 2013 

Ο Δήμαρχος 

ΔΗΜΗΤΡΗΣ ΦΩΚΙΑΝΟΣ 

-♦- 

( 2 ) 

ΔΕΠΑΝΟΜ Α.Ε. 

ΔΗΜΟΣΙΑ ΕΠΙΧΕΙΡΗΣΗ ΑΝΕΓΕΡΣΗΣ 
ΝΟΣΗΛΕΥΤΙΚΩΝ ΜΟΝΑΔΩΝ 

Η ΔΗΜΟΣΙΑ ΕΠΙΧΕΙΡΗΣΗ ΑΝΕΓΕΡΣΗΣ ΝΟΣΗΛΕΥΤΙΚΩΝ 
ΜΟΝΑΔΩΝ Α.Ε. (ΔΕΠΑΝΟΜ Α.Ε.) προκηρύσσει Διεθνή 
Δημόσιο μειοδοτικό διαγωνισμό (ανοικτή διαδικασία) 
μεταξύ Εργοληπτικών Επιχειρήσεων των χωρών της 
Ευρωπαϊκής Ένωσης, του Ε.Ο.Χ. (Ευρωπαϊκού Οικονομι¬ 
κού Χώρου), των χωρών που έχουν υπογράψει τη Συμ¬ 
φωνία Δημοσίων Συμβάσεων του Π.Ο.Ε. (Παγκοσμίου 
Οργανισμού Εμπορίου) και τα κράτη με τα οποία έχει 
συνάψει σχετικές συμφωνίες η Ευρωπαϊκή Ένωση και 
προσκαλεί όσους ενδιαφέρονται να συμμετάσχουν στον 
διαγωνισμό αυτό για την ανάδειξη μειοδότη - αναδόχου 
του έργου «ΠΡΟΣΘΗΚΗ ΠΤΕΡΥΓΑΣ ΚΑΤ’ ΕΠΕΚΤΑΣΗ ΤΟΥ 
ΥΠΑΡΧΟΝΤΟΣ ΚΤΙΡΙΟΥ ΚΑΙ ΠΡΟΜΗΘΕΙΑ-ΕΓΚΑΤΑΣΤΑΣΗ 
ΙΑΤΡΙΚΟΥ ΚΑΙ ΞΕΝΟΔΟΧΕΙΑΚΟΥ ΕΞΟΠΛΙΣΜΟΥ ΤΟΥ ΓΕ¬ 
ΝΙΚΟΥ ΝΟΣΟΚΟΜΕΙΟΥ ΠΤΟΛΕΜΑΙΔΑΣ “ΜΠΟΔΟΣΑΚΕΙΟ”» 
συνολικού προϋπολογισμού 10.617.343,00 ΕΥΡΩ (με τυχόν 
νέες εργασίες, αναθεώρηση και ΦΠΑ (23%), εκ των οποί¬ 
ων 9.755.000,00 € για τις οικοδομικές - Η/Μ εργασίες και 
862.343,00 € για την προμήθεια - εγκατάσταση ιατρικού 
και ξενοδοχειακού εξοπλισμού. 

Ο προϋπολογισμός του έργου, όπως το έργο αναλυτικά 
περιγράφεται στην Μελέτη Δημοπράτησης και τα λοιπά 
τεύχη της Διακήρυξης, συμπεριλαμβανομένων των Γ ενικών 
Εξόδων και του Εργολαβικού Οφέλους, αναλύεται ως εξής: 

Οικοδομικές - Η/Μ εργασίες- Εξοπλισμός: 7.660.556,04 
ΕΥΡΩ 

Τυχόν νέες εργασίες (10%) για τις 
Οικοδομικές - Η/Μ εργασίες: 695.946,42 ΕΥΡΩ 
Εκτιμώμενη Αναθεώρηση: 275.483,72 ΕΥΡΩ 
Αθροισμα: 8.631.986,18 ΕΥΡΩ 
Φ.Π.Α. (23%): 1.985.356,82 ΕΥΡΩ 
ΣΥΝΟΛΟ: 10.617.343,00 ΕΥΡΩ 

Αντικείμενο του έργου: 

Σύμφωνα με τις απαιτήσεις του κτιριολογικού προ¬ 
γράμματος και την αισθητική ενσωμάτωση των επεκτά¬ 
σεων κρίθηκε αναγκαία η παρέμβαση σε τρία σημεία 
του Νοσοκομειακού Συγκροτήματος με στόχο και τη 
λειτουργική ενσωμάτωση των επεκτάσεων. 

α. Παρέμβαση: «άμεση» επέκταση 

Επέκταση των Εξωτερικών Ιατρείων. Στην επέκταση 
αυτή ενσωματώνονται όλοι οι χώροι του κτιριολογικού 
προγράμματος που αφορούν στα εξωτερικά ιατρεία 
Νευρολογικού και Πόνου. 

Επέκταση του Παιδιατρικού Εξωτερικού Ιατρείου. 
Στην περιοχή του υπάρχοντος Παιδιατρικού Εξωτερι¬ 
κού Ιατρείου ενσωματώνονται όλοι οι χώροι του παι- 
δοψυχιατρικού που επεκτείνουν και ολοκληρώνουν το 
παιδιατρικό εξωτερικό ιατρείο. 

Και οι δύο αυτές επεκτάσεις γίνονται σε συνέχεια 
των υπαρχόντων λειτουργικών τμημάτων τα οποία με 
τους επιπλέον χώρους ολοκληρώνονται λειτουργικά. 
Προς διευκόλυνση των περιγραφών οι επεκτάσεις αυτές 
χαρακτηρίστηκαν «άμεσες». 

β. Παρέμβαση: «έμμεση» επέκταση 

Οι υπόλοιπες απαιτήσεις του κτιριολογικού προγράμ¬ 
ματος που μπορούσαν να οργανωθούν σχετικά αυτοτε¬ 
λούς καλύφθηκαν με τη δημιουργία της Νέας Πτέρυγας 
και του Βρεφονηπιακού Σταθμού που για διευκόλυνση 
των περιγραφών χαρακτηρίστηκαν «έμμεση» επέκταση. 

Η Νέα Πτέρυγα αποτελεί προσθήκη κτιριακού τμήμα¬ 
τος η οποία λειτουργεί με την υποστήριξη των εξυπη¬ 
ρετήσεων του Νοσοκομείου. 

Επίσης, δημιουργείται Μονάδα Χημειοθεραπείας για 
την εξυπηρέτηση του μεγάλου αριθμού καρκινοπαθών 
της περιοχής της Δυτικής Μακεδονίας όπου διαπιστώ¬ 
νεται παντελής έλλειψη τέτοιων δομών. 

Ο Βρεφονηπιακός Σταθμός αποτελεί χωριστό κτίριο. 

Στο φυσικό αντικείμενο της πράξης περιλαμβάνεται η 
προμήθεια - εγκατάσταση ιατρικού και ξενοδοχειακού 
εξοπλισμού. 

Η εκπόνηση της μελέτης εφαρμογής - κατασκευαστι¬ 
κά σχέδια του έργου αποτελεί συμβατική υποχρέωση 
του αναδόχου σύμφωνα με το σύστημα δημοπράτησης 
που περιγράφεται στον Κανονισμό Εκπόνησης Μελετών, 
Εκτέλεσης Έργων και συναφών Προμηθειών και Εργα¬ 
σιών ΔΕΠΑΝΟΜ. 

Τέλος, στο συμβατικό αντικείμενο του έργου περι¬ 
λαμβάνεται και η προσαρμογή της μελέτης εφαρμογής 
στις απαιτήσεις του Κανονισμού Ενεργειακής Απόδοσης 
Κτιρίων (ΚΕΝΑΚ), σύμφωνα με την Μελέτη Ενεργεια¬ 
κής Απόδοσης (ΜΕΑ) την οποία έχει υποχρέωση να 
εκπονήσει ο Ανάδοχος χωρίς πρόσθετη αποζημίωση. 
Οποιαδήποτε πρόσθετη οικοδομική - Η/Μ εργασία ή/και 
επαύξηση μεγεθών των Η/Μ εγκαταστάσεων προκόψει 
από την μελέτη εφαρμογής λαμβάνοντας υπόψη τις 
απαιτήσεις της ΜΕΑ αποτελούν υποχρέωση του αναδό¬ 
χου και περιλαμβάνονται στο εργολαβικό αντάλλαγμα. 

Το έργο είναι ενταγμένο στο Ε.Π. Μακεδονίας- Θράκης 
2007-2013 και χρηματοδότησή του είναι από (Ε.Τ.Π.Α.) 
ΚΩΔ. 2012ΕΠ00580071, ΣΑΕΠ0058. 

2. Η παραλαβή και η αποσφράγιση των προσφορών 
θα γίνει στις 02/04/2013 ημέρα Τρίτη και ώρα 10:00π.μ. 
(ώρα λήξης επίδοσης προσφορών) ενώπιον Επιτροπής, 
στα Γραφεία της ΔΕΠΑΝΟΜ Α.Ε., Τσόχα 5, Τ.Κ. 115 21, 
Τηλ. 210 - 8701600, ΡΑΧ: 210 - 8701601. 


Προσφορές μπορεί επίσης να υποβληθούν ταχυδρο¬ 
μικά ή μέσω εταιρειών διακίνησης εντύπων με απόδειξη 
στο πρωτόκολλο της ΔΕΠΑΝΟΜ με ευθύνη του προ- 
σφέροντος σε σχέση με το περιεχόμενο και το χρόνο 
άφιξης. Αυτές οι προσφορές θα ληφθούν υπόψη μόνον 
εφόσον παραδοθούν σφραγισμένες στο Πρωτόκολλο 
της ΔΕΠΑΝΟΜ όχι αργότερα από την καθορισμένη ώρα 
της ημέρας του διαγωνισμού. 

3. Στον διαγωνισμό μπορούν να συμμετάσχουν: 

3.1 Μεμονωμένες εργοληπτικές επιχειρήσεις. 

α. Εγγεγραμμένες στο Μητρώο Εργοληπτικών Επι¬ 
χειρήσεων που τηρείται στη Γ.Γ.Δ.Ε. του Υ.ΠΕ.ΧΩ.Δ.Ε., 
εφόσον ανήκουν στην πέμπτη (5η) Τάξη για έργα κατη¬ 
γορίας οικοδομικά και Η/Μ που να έχουν κατασκευάσει / 
ανακατασκευάσει ή να κατασκευάζουν / ανακατασκευ¬ 
άζουν μόνες τους ή σε Κοινοπραξία Νοσοκομειακές 
υποδομές κατά την τελευταία οκταετία 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.Ε.Π, που να έχουν κατασκευάσει / ανακατασκευάσει 
ή να κατασκευάζουν / ανακατασκευάζουν μόνες τους 
ή σε Κοινοπραξία Νοσοκομειακές υποδομές κατά την 
τελευταία οκταετία 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη και ειδικότερα να έχουν κατασκευ¬ 
άσει /ανακατασκευάσει ή να κατασκευάζουν / ανακατα¬ 
σκευάζουν μόνες τους ή σε Κοινοπραξία Νοσοκομειακές 
υποδομές κατά την τελευταία οκταετία. 

3.2 Κοινοπραξίες Επιχειρήσεων των παραπάνω περι¬ 
πτώσεων α, β και γ σε οποιονδήποτε συνδυασμό μεταξύ 
τους. Επισημαίνεται ότι Εργοληπτικές Επιχειρήσεις που 
κοινοπρακτούν θα πρέπει η καθεμία να διαθέτει εργολη¬ 
πτικό πτυχίο της προαναφερόμενης τάξης σε οικοδομικά 
ή σε Η/Μ έργα για την κάλυψη των κατηγοριών των εργα¬ 
σιών του έργου και επίσης κάθε Εργοληπτική Επιχείρηση 
θα συμμετέχει στο κοινοπρακτικό σχήμα με ποσοστό όχι 
μικρότερο του 25%. Οι Κοινοπραξίες αυτές μπορούν να 
υποβάλλουν προσφορές χωρίς να περιβληθούν υποχρε¬ 
ωτικά ιδιαίτερη νομική μορφή. Θα δηλώνουν όμως ότι 
θα συστήσουν Κοινοπραξία αν τους ανατεθεί το έργο. 

3.3 Κοινοπραξίες εργοληπτικών επιχειρήσεων εγγεγραμ¬ 
μένων στην 4η τάξη του Μ.Ε.Ε.Π. για έργα κατηγορίας οι¬ 
κοδομικά και Η/Μ, (αναβάθμιση ορίου λόγω κοινοπραξίας). 

4. Χρηματοοικονομική Επάρκεια 

Η χρηματοοικονομική επάρκεια της εργοληπτικής 
επιχείρησης θα πρέπει να είναι ίση ή ανώτερη των 
800.000,00 ΕΥΡΩ. Η παραπάνω χρηματοοικονομική 
επάρκεια, σε περίπτωση Κ/ξίας εργοληπτικών επιχει¬ 
ρήσεων θα καλύπτεται από επιμέρους τραπεζικές βε¬ 
βαιώσεις για κάθε μία από τις συμμετέχουσες στην Κ/ 
ξία εργοληπτικές επιχειρήσεις, το δε άθροισμα αυτών 
θα καλύπτει το ανωτέρω όριο. 

5. Τεχνική Ικανότητα 

Κάθε διαγωνιζόμενος θα πρέπει να αποδείξει ότι 
έχει κατασκευάσει / ανακατασκευάσει ή κατασκευάζει 

/ ανακατασκευάζει Νοσοκομειακές υποδομές κατά την 
τελευταία οκταετία, από μόνος του ή σε Κοινοπραξία. 
Σε περίπτωση που ο διαγωνιζόμενος είναι Κοινοπραξία, 
αρκεί ένα εκ των μελών της να έχει την απαιτούμενη 
εμπειρία. 

6. Οι διαγωνιζόμενοι δύνανται, για την εκτέλεση της 
δημοπρατούμενης σύμβασης, και αναφορικά με την 
απαιτούμενη χρηματοοικονομική επάρκεια και τεχνική 
ικανότητα, να στηριχθούν στις δυνατότητες άλλων φο¬ 
ρέων, ασχέτως της νομικής φύσης των δεσμών τους με 
τους τελευταίους (φορείς), υπό τις προϋποθέσεις που 
αναφέρονται στην Διακήρυξη. 

7. Η διάρκεια εκτέλεσης του έργου ορίζεται σε (30) 
μήνες από την ημέρα υπογραφής της σύμβασης. 

8. Οι ενδεικτικές τμηματικές προθεσμίες του έργου 
αναφέρονται στην διακήρυξη. 

9. Ο Χρόνος Ισχύος των προσφορών είναι εννέα (09) 
μήνες από την ημερομηνία διεξαγωγής του Διαγωνι¬ 
σμού. 

10. Στον παρόντα διαγωνισμό έχουν εφαρμογή οι 
διατάξεις του Ν. 3886/2010 για την «Δικαστική Προ¬ 
στασία κατά τη σύναψη των Δημοσίων Συμβάσεων - 
ΟΔΗΓ. 89/665 και 92/13/ΕΟΚ». 

11. Τα στοιχεία του διαγωνισμού διατίθενται από τα 
γραφεία της ΔΕΠΑΝΟΜ ΑΕ και παραλαμβάνονται από 
τον ενδιαφερόμενο ή εξουσιοδοτημένο εκπρόσωπό του. 

Τα τεύχη δημοπράτησης ήτοι η Διακήρυξη, το Σχέδιο 
Σύμβασης, η Συγγραφή Υποχρεώσεων, το Υπόδειγμα Εγ¬ 
γυητικής Επιστολής και η Περίληψη της διακήρυξης, οι 
ενδιαφερόμενοι μπορούν να τα κατεβάσουν από την επί¬ 
σημη ιστοσελίδα της ΔΕΠΑΝΟΜ Α.Ε. (νννννν.όθραποηη. ρή. 
Η μελέτη δημοπράτησης σε ηλεκτρονική μορφή, το 
Έντυπο Οικονομικής Προσφοράς και ο Πίνακας Ανά¬ 
λυσης διατίθενται στα γραφεία της ΔΕΠΑΝΟΜ Α.Ε., με 
σχετική εξουσιοδότηση, κατά τις εργάσιμες μέρες και 
ώρες 10:00-14:00 αζημίως. Επίσης, υπάρχει η δυνατότητα 
περί εξ αποστάσεων λήψεως (Ταχυδρομικά ή ταχυμε- 
ταφορικά) των εγγράφων στοιχείων του διαγωνισμού, 
με ευθύνη και επιμέλεια του ενδιαφερομένου. 

Το σύνολο των συμβατικών τευχών παραλαμβάνεται 
μέχρι και την 28/03/2013 

12. Για τη συμμετοχή στο Διαγωνισμό απαιτείται η 
κατάθεση εγγύησης συμμετοχής υπό μορφή Εγγυητικής 
Επιστολής, και για ποσό ίσο με το 2% επί του προϋ¬ 
πολογισμού, χωρίς Φ.Π.Α ήτοι στο ποσό των 172.639,72 
ΕΥΡΩ. Οι εγγυητικές επιστολές απευθύνονται στη Δη¬ 
μόσια Επιχείρηση Ανέγερσης Νοσηλευτικών Μονάδων 
Α.Ε. (ΔΕΠΑΝΟΜ Α.Ε) και σε περίπτωση διαγωνιζόμενης 
κοινοπραξίας πρέπει να είναι κοινές υπέρ όλων των 
μελών της, σύμφωνα με το υπόδειγμα της ΔΕΠΑΝΟΜ ΑΕ. 

13. Η Προϊστάμενη Αρχή από την οποία θα εγκριθεί 
το αποτέλεσμα της δημοπρασίας είναι το ΔΙΟΙΚΗΤΙΚΟ 
ΣΥΜΒΟΥΛΙΟ ΤΗΣ ΔΕΠΑΝΟΜ Α.Ε. 

14. Κατά την υπογραφή της σύμβασης ο ανάδοχος 
υποχρεούνται να προσκομίσει εγγυητική επιστολή κα¬ 
λής και εμπρόθεσμης εκτέλεσης του έργου ισόποσης με 
το 10% του ποσού της προσφοράς του προσαυξημένου 
κατά ποσοστό 10% για τυχόν νέες εργασίες εάν η έκ¬ 
πτωση είναι μέχρι 20% της προεκτιμώμενης δαπάνης 
του έργου. Για έκπτωση μεγαλύτερη του 20%, ο ανάδο¬ 
χος είναι υποχρεωμένος να προσκομίζει εγγύηση καλής 
εκτέλεσης που ισούται με 10% του προϋπολογισμού του 
έργου μη συμπεριλαμβανομένου ΦΠΑ. 


Σε περίπτωση αναδόχου κοινοπραξίας, οι εγγυήσεις 
καλής εκτέλεσης είναι πάντοτε κοινές υπέρ όλων των 
μελών της. 

Οι εγγυητικές επιστολές εκδίδονται κατ’ επιλογή του 
αναδόχου από ένα ή περισσότερα πιστωτικά ιδρύματα, 
ανεξαρτήτως του ύψους τους, σύμφωνα με το υπόδειγ¬ 
μα της ΔΕΠΑΝΟΜ ΑΕ. (παράρτημα Α της διακήρυξης) 

15. Τα έξοδα των εκ του νόμου απαραίτητων δημοσι¬ 
εύσεων της διακήρυξης της δημοπρασίας θα ανέλθουν 
το πολύ στο ποσό των 4.500,00 ΕΥΡΩ, βαρύνουν τον 
Ανάδοχο και εισπράττονται με τον πρώτο λογαρια¬ 
σμό πληρωμής του έργου. Τ α έξοδα δημοσιεύσεων των 
τυχόν προηγούμενων διαγωνισμών για το ίδιο έργο, 
καθώς και τα έξοδα των μη απαραίτητων εκ του νό¬ 
μου δημοσιεύσεων, βαρύνουν τον κύριο του έργου και 
καταβάλλονται από τις σχετικές πιστώσεις. 

16. Η Περίληψη της Διακήρυξης έχει αποσταλεί για 
δημοσίευση στην Επίσημη Εφημερίδα της Ευρωπαϊκής 
Ένωσης στις 14/02/2013, επίσης σχετική περίληψη θα 
αποσταλεί για δημοσίευση στο τεύχος Διακηρύξεων Δη¬ 
μοσίων Συμβάσεων της Εφημερίδας της Κυβερνήσεως 
στις 15/02/2013 και στον Ελληνικό τύπο στις 15/02/2013. 

Αθήνα, 14 Φεβρουάριου 2013 

Ο Διευθύνων Σύμβουλος 
ΙΩΑΝΝΗΣ ΦΩΤΑΚΗΣ 

-♦- 

(3) 

ΙΤΥΕ “ΔΙΟΦΑΝΤΟΣ” ΙΝΣΤΙΤΟΥΤΟ ΤΕΧΝΟΛΟΓΙΑΣ 
ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ 

Αριθμ. Διακ. Π67/28.1.2013 

Α. Αναθέτουσα Αρχή 

Το Νομικό Πρόσωπο Ιδιωτικού Δικαίου μη κερδοσκο¬ 
πικού χαρακτήρα με την επωνυμία «Ινστιτούτο Τεχνο¬ 
λογίας Υπολογιστών και Εκδόσεων “Διόφαντος” (Ι.Τ.Υ.Ε.)» 
που υπάγεται στην εποπτεία του Υπουργού Παιδείας και 
Θρησκευμάτων, Πολιτισμού και Αθλητισμού (Υ.ΠΑΙ.Θ.Π.Α) 
και που σε αυτή την περίπτωση ενεργεί με εντολή και 
για λογαριασμό του Υπουργείου, δυνάμει της Ένταξης 
πράξης του Επιχειρησιακού Προγράμματος «ΕΚΠΑΙΔΕΥ¬ 
ΣΗ ΚΑΙ ΔΙΑ ΒΙΟΥ ΜΑΘΗΣΗ» με τίτλο, «ΣΤΗΡΙΖΩ - Ορι¬ 
ζόντιο έργο υποστήριξης σχολείων, εκπαιδευτικών και 
μαθητών στο δρόμο για το ΨΗΦΙΑΚΟ ΣΧΟΛΕΙΟ, νέες 
υπηρεσίες Πανελλήνιου Σχολικού Δικτύου και Στήριξης 
του ΨΗΦΙΑΚΟΥ ΣΧΟΛΕΙΟΥ», που συγχρηματοδοτείται 
από την Ευρωπαϊκή Ένωση (Ευρωπαϊκό Κοινωνικό Τα¬ 
μείο) και το Ελληνικό Δημόσιο στο πλαίσιο του ΕΣΠΑ, 
κωδ. πράξης ΟΠΣ 355294, απόφαση ένταξης με αρ. πρωτ. 
13275/27.7.2011 ΑΔΑ: 4Α5Μ9-90Η (ως ισχύει). 

Διεύθυνση: Ν. Καζαντζάκη, Πανεπιστημιούπολη Πα¬ 
τριόν, Τ.Κ. 265 04 Ρίο, 

Τηλ· +30 2610 960300, ίαχ: +30 2610 960490, Ιστοσε¬ 
λίδα: άΙΙρ://\ΛΛΛΛΛΛθΙΙ.ς|Γ 

Αρμόδιος υπάλληλος για την παροχή πληροφοριών 
και διευκρινίσεων σχετικά με το τεύχος Προκήρυξης 
είναι η Φλώρα Τρίμη τηλ. 2610-960361, 2610-960300, 
αριθμός τηλεομοιοτυπίας 2610-960490, Ηλεκτρονικό 
ταχυδρομείο: πΐ5@οΙί.<3Γ 

Β. 

1. Κοινό λεξιλόγιο για τις δημόσιες συμβάσεις (ΟΡ\/): 

30211000, 30211000-1 Προμήθεια και εγκατάσταση 
Εξοπλισμού Πληροφορικής, Λογισμικού και Παροχή 
Υπηρεσιών 

2. Τόπος παράδοσης: Η παράδοση θα γίνει στην Αθήνα 
ή Πάτρα (θα οριστικοποιηθεί στην φάση υπογραφής 
της σύμβασης) 

3. Αντικείμενο του διαγωνισμού: Το αντικείμενο του 
προκηρυσσόμενου Έργου, που εντάσσεται στο πλαίσιο 
υλοποίησης του Υποέργου 13 «Προμήθεια κεντρικών πλη¬ 
ροφοριακών υποδομών ΠΣΔ» του Άξονα Προτεραιότητας 
1 «Αναβάθμιση της ποιότητας της εκπαίδευσης και προ¬ 
ώθηση της κοινωνικής ενσωμάτωσης στις 8 Περιφέρειες 
Σύγκλισης», του Αξονα Προτεραιότητας 2 «Αναβάθμιση 
της ποιότητας της εκπαίδευσης και προώθηση της κοι¬ 
νωνικής ενσωμάτωσης στις 3 Περιφέρειες Σταδιακής Εξό¬ 
δου» και του Αξονα Προτεραιότητας 3 «Αναβάθμιση της 
ποιότητας της εκπαίδευσης και προώθηση της κοινωνικής 
ενσωμάτωσης στις 2 Περιφέρειες Σταδιακής Εισόδου» του 
ΕΠ «Εκπαίδευση και Δια Βίου Μάθηση», 2007-2013, αφορά 
στην προμήθεια και εγκατάσταση εξοπλισμού, λογισμι¬ 
κού και υπηρεσιών για τη δημιουργία του νέου κέντρου 
δεδομένων του Πανελλήνιου Σχολικού Δικτύου (ΠΣΔ). 

Το αντικείμενο του Διαγωνισμού και η περιγραφή των 
απαιτήσεων προσδιορίζονται αναλυτικότερα, αντίστοιχα, 
στο Κεφάλαιο Δ και Παράρτημα II της σχετικής Διακήρυξης. 

4. Προϋπολογισμός διαγωνισμού: 

Οκτακόσιες εξήντα επτά χιλιάδες, επτακόσια ογδόντα 
ένα ευρώ και σαράντα ένα λεπτά (867.781,41) άνευ Φ.Π.Α., 
ήτοι ένα εκατομμύριο εξήντα επτά χιλιάδες τριακόσια 
εβδομήντα ένα ευρώ και δεκατρία λεπτά (1.067.371,13) με 
τον αναλογούντα ΦΠΑ και επιμερίζεται ως ακολούθως: 

• Α.Π. 1 - 382.691,60 € μη συμπεριλαμβανομένου ΦΠΑ 
(470.710,67 € συμπεριλαμβανομένου ΦΠΑ 23%) 

• Α.Π. 2 - 453.936,46 € μη συμπεριλαμβανομένου ΦΠΑ 
(558.341,84 € συμπεριλαμβανομένου ΦΠΑ 23%) 

• Α.Π. 3 - 31.153,35 € μη συμπεριλαμβανομένου ΦΠΑ 
(38.318,62 € συμπεριλαμβανομένου ΦΠΑ 23%) 

Η δαπάνη που προκαλείται θα βαρύνει τον κωδικό Σ.Α.Ε 
2458 και ενάριθμο κωδικό πράξης (ΣΑ) 2011ΣΕ24580103 

ΤοΈργο χρηματοδοτείται από το Επιχειρησιακό Πρό¬ 
γραμμα «Εκπαίδευση και Δια Βίου Μάθηση» που συγχρη- 
ματοδοτείται από την Ευρωπαϊκή Ένωση - Ευρωπαϊκό 
Κοινωνικό Ταμείο (ΕΚΤ) στο πλαίσιο του ΕΣΠΑ 2007-2013 
και από Εθνικούς Πόρους. 

5. Διάρκεια Σύμβασης: Τέσσερις (4) μήνες από την 
υπογραφή της Σύμβασης 

Γ. 1. Απαιτούμενες εγγυήσεις: 

α) Εγγυητική Επιστολή Συμμετοχής στον Διαγωνισμό, 
ποσού ίσο με το πέντε επί τοις εκατό (5%) του προϋπολο¬ 
γισμού του με Φ.Π.Α, ποσού πενήντα τριών χιλιάδων τριακο- 
σίων εξήντα οκτώ ευρώ και πενήντα έξι λεπτών (53.368,56 €) 

β) Εγγυητική Επιστολή Προκαταβολής, εφόσον επι¬ 
θυμεί ο Ανάδοχος, ποσού μέχρι τριάντα επί τοις εκατό 
(30%) του συμβατικού τιμήματος (μη συμπεριλαμβανο¬ 
μένου ΦΠΑ) με την υπογραφή της σύμβασης. 

γ) Εγγυητική Επιστολή Καλής Εκτέλεσης των όρων 
της Σύμβασης, ποσού ίσου με το Δέκα επί τοις εκατό 
(10%) της συνολικής συμβατικής αξίας, χωρίς το Φ.Π.Α, 
με διάρκεια δύο (2) τουλάχιστον μήνες μετά την ημε¬ 
ρομηνία λήξης της σύμβασης. 

δ) Εγγυητική Επιστολή Καλής Λειτουργίας του εξοπλι¬ 
σμού και λογισμικού ποσού ίσου με το πέντε επί τοις 
εκατό (5%) της συνολικής συμβατικής αξίας, χωρίς το 
Φ.Π.Α, με διάρκεια τριάντα έξι (36) μήνες από την Ορι¬ 
στική Παραλαβή του έργου. 


2. Κύριοι όροι χρηματοδότησης και πληρωμών 

α) Η δαπάνη που προκαλείται θα βαρύνει τον κω¬ 
δικό Σ.Α.Ε 2458 με ενάριθμο κωδικό πράξης (ΣΑ) 
2011ΣΕ24580103 

Η σχετική πράξη συγχρηματοδοτείται μέσω του Επι¬ 
χειρησιακού Προγράμματος «Εκπαίδευση και Δια Βίου 
Μάθηση» από την Ευρωπαϊκή Ένωση - Ευρωπαϊκό Κοι¬ 
νωνικό Ταμείο (ΕΚΤ) στο πλαίσιο του ΕΣΠΑ 2007-2013 
και από Εθνικούς Πόρους. 

β) Οι πληρωμές του Οριστικού Αναδόχου, σύμφωνα 
με την Οικονομική Προσφορά του, θα γίνεται με βάση 
τους ακόλουθους τρόπους: 

Στην Προσφορά θα πρέπει να επιλέγεται με σαφήνεια 
ένας από τους κάτωθι τρόπους πληρωμής: 

I. Το 100% της αξίας μετά την οριστική παραλαβή 
του Έργου. 

II. α) Χορήγηση έντοκης προκαταβολής εφόσον ο Ανά¬ 
δοχος το επιθυμεί, μέχρι τριάντα τοις εκατό (30%) του 
συμβατικού τιμήματος (μη συμπεριλαμβανομένου ΦΠΑ) 
κατά την υπογραφή της σύμβασης, έναντι ισόποσης 
εγγυητικής επιστολής προκαταβολής. 

Η παραπάνω προκαταβολή θα είναι έντοκη σύμφωνα 
με το Νόμο 2362/95 “Περί Δημοσίου Λογιστικού Ελέγχου 
των Δαπανών του Κράτους και άλλες Διατάξεις”. Κατά 
την πληρωμή του υπολοίπου, όπως αυτό ορίζεται στο 
σημείο β) κατωτέρω, θα παρακρατηθεί τόκος επί της 
εισπραχθείσης προκαταβολής και για χρονικό διάστημα 
υπολογιζόμενο από την ημερομηνία λήψεως μέχρι την 
ημερομηνία οριστικής παραλαβής. Για τον υπολογισμό 
του τόκου θα λαμβάνεται υπόψη το ύψος του επιτο¬ 
κίου των εντόκων γραμματίων του Δημοσίου 12μηνης 
διάρκειας που θα ισχύει κατά την ημερομηνία λήψης 
της προκαταβολής προσαυξημένο κατά 0,25 ποσοστι¬ 
αίες μονάδες. Η εγγύηση προκαταβολής επιστρέφεται 
μετά την οριστική ποσοτική και ποιοτική παραλαβή του 
συνολικού έργου και ύστερα από την εκκαθάριση των 
τυχόν απαιτήσεων από τους συμβαλλόμενους. 

β) Το υπόλοιπο, δηλαδή 70% του συμβατικού τιμή¬ 
ματος μαζί με τον ΦΠΑ του ποσού της προκαταβολής 
μετά την οριστική παραλαβή του έργου. 

Σε περίπτωση που στην Προσφορά δεν δηλώνεται ο 
ένας από τους παραπάνω τρόπους πληρωμής, θεωρεί¬ 
ται ότι ο υποψήφιος Ανάδοχος αποδέχεται τον τρόπο 
πληρωμής που θα επιλέξει από τους ανωτέρω το ΙΤΥΕ 

Σε κάθε περίπτωση οι πληρωμές θα γίνονται εντός 
διαστήματος δεκαπέντε (15) εργάσιμων ημερών από 
την άφιξη στο ΙΤΥΕ της αντίστοιχης χρηματοδότησης. 
Η διαδικασία Οριστικής Παραλαβής καθορίζεται στο 
Αρθρο Α.5.6 της Διακήρυξης. 

Σε περίπτωση μη έγκαιρης καταβολής του συμβατι¬ 
κού τιμήματος από την Αναθέτουσα Αρχή, ο Ανάδοχος 
δεν δικαιούται να ζητήσει επιπρόσθετη αποζημίωση ή 
οποιαδήποτε υπαναχώρηση από τις συμβατικές του 
υποχρεώσεις. 

Η πληρωμή της αξίας του υπό ανάθεση Έργου θα γίνε¬ 
ται με την προσκόμιση των νομίμων παραστατικών και 
δικαιολογητικών που προβλέπονται από τις ισχύουσες 
διατάξεις, καθώς και κάθε άλλου δικαιολογητικού που 
τυχόν ήθελε ζητηθεί από τις αρμόδιες υπηρεσίες που 
διενεργούν τον έλεγχο και την πληρωμή και υπόκειται 
σε κάθε νόμιμη κράτηση ή φόρο. 

Κανένα άλλο κόστος πέραν από το αντίτιμο της Σύμ¬ 
βασης δεν θα βαρύνει την Αναθέτουσα Αρχή κατά την 

εκτέλεση του Έργου για τα μέρη αυτού τα οποία ανα¬ 
τίθενται στον Ανάδοχο. Οι δασμοί, φόροι και λοιπές δη¬ 
μοσιονομικές επιβαρύνσεις βαρύνουν αποκλειστικά τον 
Ανάδοχο. Ο Ανάδοχος θεωρείται ότι προτού υποβάλει 
την Προσφορά του, έχει λάβει υπόψη όλα τα αναγκαία 
στοιχεία για την εμπρόθεσμη και προσήκουσα εκτέλε¬ 
ση της Σύμβασης και συνεπώς, στο Συμβατικό Τίμημα 
περιλαμβάνονται όλα τα σχετικά με την εκτέλεση της 
Σύμβασης έξοδα. 

3. Νομική μορφή που πρέπει να έχει ο όμιλος οικονομι¬ 
κών φορέων στον οποίο θα κατακυρωθεί ο διαγωνισμός: 
Σε περίπτωση που ο διαγωνισμός κατακυρωθεί σε ένω¬ 
ση οικονομικών φορέων, είναι δυνατόν να υποχρεωθεί 
από την Αναθέτουσα Αρχή να περιβληθεί σε ορισμένη 
νομική μορφή, στο βαθμό που αυτό είναι αναγκαίο για 
την ικανοποιητική εκτέλεση της Σύμβασης. 

4. Προσωπική κατάσταση οικονομικών φορέων συμπε- 
ριλαμβανομένης της απαίτησης για εγγραφή σε Επιμε¬ 
λητήριο ή ανάλογο φορέα: Οι προϋποθέσεις συμμετοχής 
που πρέπει να πληρούν οι προσφέροντες οικονομικοί 
φορείς, καταγράφονται αναλυτικά στο Μέρος Α2: Δι¬ 
καίωμα Συμμετοχής - Δικαιολογητικά - Άρθρα Α2.1 και 
Α.2.2 του τεύχους Προκήρυξης του Διαγωνισμού. Τα 
απαιτούμενα δικαιολογητικά που θα κληθεί να υπο¬ 
βάλλει ο προσφέρων οικονομικός φορέας στον οποίο 
πρόκειται να κατακυρωθεί ο Διαγωνισμός, καταγράφο¬ 
νται αναλυτικά στο Μέρος Α2: Δικαίωμα Συμμετοχής - 
Δικαιολογητικά - Αρθρο Α2.3 του τεύχους Προκήρυξης 
του Διαγωνισμού 

5. Χρηματοοικονομική Επάρκεια - Ελάχιστο Επίπεδο: 
σύμφωνα με τα αναφερόμενα στο Μέρος Α.2.2.5 Ελά¬ 
χιστες προϋποθέσεις συμμετοχής, παρ. 2 του τεύχους 
Προκήρυξης του Διαγωνισμού και ειδικότερα: 

Ο υποψήφιος ανάδοχος οικονομικός φορέας πρέπει 
να έχει συνολικό ύψος κύκλου εργασιών των τριών (3) 
τελευταίων διαχειριστικών χρήσεων (2009-2010-2011) 
μεγαλύτερο από το 300% του προϋπολογισμού (συμπε¬ 
ριλαμβανομένου του ΦΠΑ) του παρόντος διαγωνισμού. 

Σε περίπτωση που ο υποψήφιος Οικονομικός Φορέ¬ 
ας δραστηριοποιείται για χρονικό διάστημα μικρότερο 
των τριών διαχειριστικών χρήσεων, τότε το συνολικό 
ύψος κύκλου εργασιών για όσες διαχειριστικές χρήσεις 


* Κατάσταση: ολοκληρωμένο επιτυχώς/σε παραγωγική 
λειτουργία 

Από τα παραπάνω έργα, ένα τουλάχιστον παρόμοιο με 
το αντικείμενο του υπό ανάθεση Έργου, το οποίο έχει 
ολοκληρωθεί επιτυχώς από τον υποψήφιο Ανάδοχο οι¬ 
κονομικό φορέα, θα πρέπει να παρουσιαστεί αναλυτικά. 

Επίσης, οι υποψήφιοι οικονομικοί φορείς θα πρέπει να 
είναι πιστοποιημένοι για τις προσφερόμενες υπηρεσίες 
από αναγνωρισμένο Οργανισμό / Ινστιτούτο Πιστοποί¬ 
ησης κατά 130 ή ισοδύναμο πρότυπο πιστοποίησης. 

Εάν ο διαγωνιζόμενος είναι Σύμπραξη, Κοινοπραξία 
ή Ένωση φυσικών ή νομικών προσώπων η απαιτούμενη 
τεχνική, επαγγελματική και χρηματοπιστωτική ικανότη¬ 
τα μπορεί να προκύπτει αθροιστικά από τα μέλη της 
Σύμπραξης, Κοινοπραξίας ή Ένωσης. 

Δ. 1. Κριτήριο κατακύρωσης: Η πλέον συμφέρουσα από 


δραστηριοποιείται, θα πρέπει να είναι μεγαλύτερο από 
το 300% (συμπεριλαμβανομένου του ΦΠΑ) του προϋ¬ 
πολογισμού του Έργου 

Σε περίπτωση ένωσης ή κοινοπραξίας, η ανωτέρω 
απαίτηση μπορεί να καλύπτεται αθροιστικά από μέ¬ 
ρος ή το σύνολο των συμμετεχόντων στην ένωση ή 
κοινοπραξία. 

Ο υποψήφιος Οικονομικός Φορέας οφείλει να απο¬ 
δείξει την ανωτέρω ελάχιστη προϋπόθεση συμμετοχής, 
καταθέτοντας τα ακόλουθα στοιχεία τεκμηρίωσης: 

• Αντίγραφα ή αποσπάσματα Ισολογισμών των τελευ¬ 
ταίων τριών (3) διαχειριστικών χρήσεων (2009-2010-2011), 
σε περίπτωση που υποχρεούται στην έκδοση Ισολογι¬ 
σμών, ή 

Δήλωση (Ν. 1599/1986 θεωρημένη με το γνήσιο της 
υπογραφής) του συνολικού ύψους του ετήσιου κύκλου 
εργασιών και αντίγραφα των υποβληθέντων σχετικών 
φορολογικών εντύπων Ε3 και Ε5, της ανωτέρω τριετί¬ 
ας, σε περίπτωση που δεν υποχρεούται στην έκδοση 
Ισολογισμών. 

• Αναφορά του ύψους του συνολικού κύκλου εργασιών. 

• Αναφορά του ύψους του κύκλου εργασιών που αφο¬ 
ρά στην εκτέλεση έργων συναφών προς το αντικείμενο 
της παρούσας διακήρυξης. 

6. Τεχνικές και επαγγελματικές ικανότητες - Ελάχι¬ 
στο επίπεδο: σύμφωνα με τα αναφερόμενα στο Μέρος 
Α.2.2.5 Ελάχιστες προϋποθέσεις συμμετοχής, παρ. 3 του 
τεύχους Προκήρυξης του Διαγωνισμού και ειδικότερα: 

Υποβολή καταλόγου των κυριότερων έργων που εκτέ- 
λεσε κατά τα πέντε (5) τελευταία έτη, ιδίως δε των 
ανάλογων με το αντικείμενο του υπό ανάθεση Έργου 

Εάν ο Αναθέτων είναι δημόσιος φορέας ως αποδει¬ 
κτικό στοιχείο υποβάλλεται πιστοποιητικό που συντάσ- 
σεται ή θεωρείται από την αρμόδια δημόσια αρχή ή 
πρωτόκολλο παραλαβής. 

Εάν ο Αναθέτων είναι ιδιώτης, ως αποδεικτικό στοι¬ 
χείο υποβάλλεται βεβαίωση του λήπτη των υπηρεσιών 
ή του αγοραστή ή, εφόσον τούτο δεν είναι δυνατόν, 
απλή δήλωση του προσφέροντα οικονομικού φορέα. 

Ο Κατάλογος Έργων πρέπει να έχει την εξής μορφή: 


οικονομική άποψη προσφορά σύμφωνα με τα κριτήρια 
που αναφέρονται στα συμβατικά τεύχη. 

2. Διάθεση τεύχους προκήρυξης και λοιπών εγγράφων: 
Η διάθεση της Διακήρυξης ή και τυχόν τροποποιήσεις 
αυτής γίνεται από την έδρα της Αναθέτουσας Αρχής 
κατά τη διάρκεια των εργάσιμων ημερών και μέσα στο 
ωράριο εργασίας της Αναθέτουσας Αρχής, χωρίς την 
καταβολή αντιτίμου και η παραλαβή της γίνεται αυ¬ 
τοπροσώπως ή μέσω ταχυμεταφοράς, στη τελευταία 
δε περίπτωση κατόπιν εγγράφου αιτήματος του ενδι¬ 
αφερομένου με οποιοδήποτε ηλεκτρονικό ή μη τρόπο. 

Το πλήρες κείμενο της Διακήρυξης διατίθεται και σε 
ηλεκτρονική μορφή μέσω του Διαδικτύου στη διεύθυνση 
ήΙίρ://νννννν.οΙί. 9 Γ/ΐ 8 ηάθΓδ. Σημείωση: Η Αναθέτουσα Αρχή δεν 
μπορεί να εγγυηθεί την ορθότητα, πληρότητα και ακρίβεια 
των εγγράφων που διατίθενται μέσα από το Διαδίκτυο. 


Α/Α 

ΑΝΑΘΕΤΩΝ 

ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ 

ΔΙΑΡΚΕΙΑ ΕΚΤΕΛΕΣΗΣ 
ΕΡΓΟΥ 

ΠΡΟΫΠΟΛΟΓΙΣΜΟΣ 

ΚΑΤΑΣΤΑΣΗ* 

Η καταληκτική προθεσμία για τη λήψη των εγγράφων 
του Διαγωνισμού είναι η 04/04/2013, ημέρα Πέμπτη και 
ώρα 17:00, δηλαδή 6 (έξι) μέρες πριν την ημερομηνία 
λήξης υποβολής Προσφορών 

3. Καταληκτική ημερομηνία - τόπος υποβολής προσφο¬ 
ρών: Οι υποψήφιοι Οικονομικοί Φορείς πρέπει να υποβά¬ 
λουν τις προσφορές τους, σύμφωνα με τα οριζόμενα στην 
παρούσα Διακήρυξη το αργότερο μέχρι τις 10/04/2013 και 
ώρα 13:00 (ημερομηνία η οποία απέχει 55 ημέρες από την 
ημερομηνία αποστολής της προκήρυξης για δημοσίευση 
στην επίσημη εφημερίδα της ΕΕ), στην έδρα της Αναθέ- 
τουσας Αρχής (Κτίριο «Δ. Μαρίτσας», Ν. Καζαντζάκη, Πα- 
νεπιστημιούπολη Πατρίων, Ρίο), υπόψη κου Μ. Παρασκευά. 

4. Γλώσσα σύνταξης προσφοράς: ΕΛΛΗΝΙΚΗ 

5. Χρονική διάρκεια ισχύος προσφοράς: Έξι (6) μήνες 
από την επομένη μέρα της διενέργειας του διαγωνι¬ 
σμού. Προσφορά που ορίζει μικρότερο χρόνο ισχύος 
απορρίπτεται ως απαράδεκτη. 

Εάν προκύψει θέμα παράτασης της ισχύος των Προ¬ 
σφορών η Αναθέτουσα Αρχή θα απευθύνει έγγραφο 
ερώτημα προς τους προσφέροντες, πριν τη λήξη ισχύος 
των Προσφορών, αν αποδέχονται την παράταση για 
χρονικό διάστημα τριών (3) μηνών, κατ’ ανώτατο όριο. 
Οι προσφέροντες θα οφείλουν να απαντήσουν μέσα σε 
τρεις (3) εργάσιμες ημέρες 

6. Αποσφράγιση προσφορών - Διενέργεια Διαγωνι¬ 
σμού: Η αποσφράγιση των προσφορών γίνεται δημό¬ 
σια από την Επιτροπή την Τετάρτη 10/04/2013 και ώρα 
14:00 στα γραφεία της Αναθέτουσας Αρχής (Κτίριο «Δ. 
Μαρίτσας», Ν. Καζαντζάκη, Πανεπιστημιούπολη Πατρί¬ 
ων, Ρίο), παρουσία των προσφερόντων ή των νομίμως 
εξουσιοδοτημένων εκπροσώπων τους. 

Ε. 1. Ο διαγωνισμός διενεργείται στο πλαίσιο του Υπο- 
έργου «Προμήθεια κεντρικών πληροφοριακών υποδομών 
ΠΣΔ» της πράξης «ΣΤΗΡΙΖΩ - Οριζόντιο έργο υποστή¬ 
ριξης σχολείων, εκπαιδευτικών και μαθητών στο δρόμο 
για το ΨΗΦΙΑΚΟ ΣΧΟΛΕΙΟ, νέες υπηρεσίες Πανελλήνιου 
Σχολικού Δικτύου και Στήριξης του ΨΗΦΙΑΚΟΥ ΣΧΟ¬ 
ΛΕΙΟΥ» των Αξόνων Προτεραιότητας 1, 2 και 3 του Επι¬ 
χειρησιακού Προγράμματος «Εκπαίδευση και Δια Βίου 
Μάθηση», 2007-2013 που συγχρηματοδοτείται από την 
Ευρωπαϊκή Ένωση (Ευρωπαϊκό Κοινωνικό Ταμείο) και 
από Εθνικούς Πόρους 

2. Διαδικασίες προσφυγής: Διοικητικές προσφυγές κατά 
της Διακήρυξης του διαγωνισμού, της συμμετοχής προσφέ- 
ροντος σ’ αυτόν και της νομιμότητας της διενέργειάς του 
έως και της κατακυρωτικής απόφασης υποβάλλονται για 
τους λόγους και με τη διαδικασία που προβλέπεται από 
το Ν. 3886/2010 (ΦΕΚ173 Α) «Δικαστική προστασία κατά τη 
σύναψη δημοσίων συμβάσεων» και την οδηγία 2007/66/ΕΚ 
του Ευρωπαϊκού Κοινοβουλίου και Συμβουλίου της 11ης Δε¬ 
κεμβρίου 2007 για την τροποποίηση των οδηγιών 89/665/ 
ΕΟΚ και 92/13/ΕΟΚ του Συμβουλίου όσον αφορά τη βελτίω¬ 
ση της αποτελεσματικότητας των διαδικασιών προσφυγής 
στον τομέα της σύναψης δημόσιων συμβάσεων. 

Αρμόδιο όργανο είναι η Επιτροπή Ενστάσεων/Προ¬ 
σφυγών που συστήνεται με την έκδοση σχετικής από¬ 
φασης της Αναθέτουσας Αρχής. 

Πληροφορίες παρέχονται από την αρμόδια υπάλληλο 
που αναφέρεται στο κεφάλαιο Α της παρούσας. 

3. Ημερομηνία αποστολής της προκήρυξης στο Συ¬ 
μπλήρωμα της Επίσημης Εφημερίδας της Ευρωπαϊκής 
Ένωσης: 14/02/2013. 


4. Η παρούσα Περίληψη θα σταλεί για δημοσίευση στο 
Φύλλο της Εφημερίδος της Κυβερνήσεως (Τεύχος Δη¬ 
μοσίων Διακηρύξεων και Συμβάσεων) και στον ημερήσιο 
Ελληνικό τύπο. Το κόστος δημοσίευσης της Περίληψης 
στον Ελληνικό Τύπο θα καλυφθεί από τον προϋπολο¬ 
γισμό της σχετικής πράξης. 

Ο Πρόεδρος 

ΠΑΥΛΟΣ ΣΠΥΡΑΚΗΣ 

-♦- 

(4) 

ΕΦΕΤΕΙΟ ΘΕΣΣΑΛΟΝΙΚΗΣ 
Αριθμ. 538 

Το Εφετείο Θεσσαλονίκης προκηρύσσει ΑΝΟΙΚΤΟ ΔΗ¬ 
ΜΟΣΙΟ ΔΙΕΘΝΗ ΔΙΑΓΩΝΙΣΜΟ, με σφραγισμένες προ¬ 
σφορές, με κριτήριο κατακύρωσης τη χαμηλότερη τιμή 
προσφοράς, προς ανάδειξη αναδόχου: 

Για την καθαριότητα των κτηρίων που στεγάζονται 
οι υπηρεσίες των: 1) Δικαστικού Μεγάρου Θεσσαλο¬ 
νίκης, 2) Υποθηκοφυλακείου Θεσ/νίκης, 3) Εταιρίας 
Προστασίας Ανηλίκων Θεσσαλονίκης, 4) Ιατροδικα¬ 
στικής Υπηρεσίας Θεσσαλονίκης, 5) Δικαστικού Με¬ 
γάρου Βέροιας, 6) Ειρηνοδικείου Νάουσας, 7) Ειρηνο¬ 
δικείου Αλεξανδρείας, 8) Πρωτοδικείου Έδεσσας, 9) 
Ειρηνοδικείου Σκύδρας, 10) Πρωτοδικείου Γιαννιτσών, 
11) Ειρηνοδικείου Γιαννιτσών, 12) Δικαστηρίου Ανη¬ 
λίκων Γιαννιτσών-Υπηρεσίας Επιμελητών Ανηλίκων, 
13) Εισαγγελίας Πλημ/κων Γιαννιτσών, 14) Δικαστικού 
Μεγάρου Κατερίνης, 15) Ειρηνοδικείου Κολινδρού, 16) 
Πρωτοδικείου Κιλκίς-Εισαγγελίας Πρωτοδικών Κιλκίς, 
17) Ειρηνοδικείου Κιλκίς, 18) Ειρηνοδικείου Πολυκά- 
στρου, 19) Πρωτοδικείου Σερρών, 20) Ειρηνοδικείου 
Σιντικής, 21) Ειρηνοδικείου Νιγρίτας, 22) Ειρηνοδικείου 
Ροδολίβους, 23) Δικαστικού Μεγάρου Χαλκιδικής, 24) 
Ειρηνοδικείου Αρναίας, 25) Ειρηνοδικείου Κασσάνδρας 
και 26) Ειρηνοδικείου Ν. Μουδανιών, που ανήκουν στην 
αρμοδιότητα του Εφετείου Θεσσαλονίκης, διάρκειας 
έντεκα (11) μηνών, αρχομένης μετά την λήξη των τρε- 
χουσών συμβάσεων (31-5-2013) των ως άνω εποπτευ- 
ομένων φορέων. 

ΣΥΝΟΛΙΚΗ ΔΑΠΑΝΗ: Τριακόσιες σαράντα χιλιάδες 
ευρώ (340.000,00 €), συμπεριλαμβανομένου του Φ.Π.Α. 
23% και των δαπανών δημοσίευσης. 

Ο διαγωνισμός θα γίνει μετά πάροδο σαράντα πέ¬ 
ντε (45) ημερών τουλάχιστον, με σύντμηση προθεσμι¬ 
ών, για την παραλαβή των προσφορών, σύμφωνα με 
το άρθρο 32 παρ. 2 και 5 π.δ. 60/2007 (ΦΕΚ Α'64),σε 
συνδυασμό και με το άρθρο 10 παρ. 6 π.δ. 118/2007, 
από την ημερομηνία κατάρτισης και αποστολής με 
ηλεκτρονικά μέσα της διακήρυξης του διαγωνισμού 
στην Υπηρεσία Επισήμων Εκδόσεων των Ευρωπαϊκών 
Κοινοτήτων. 

Οι δαπάνες δημοσίευσης της διακήρυξης, αρχικής και 
επαναληπτικής, θα καταβάλλονται σε κάθε περίπτωση από 
τον διαγωνιζόμενο που θα ανακηρυχθεί ανάδοχος, με την 
προσκόμιση των νομίμων παραστατικών (προσθ. παρ. 3 στο 
άρθρο 4 του Ν. 3548/2007 με το άρθρο 46 του Ν. 3801/2009), 
εφόσον ο διαγωνισμός τελεσφορήσει, άλλως θα βαρύνουν 

την Επιτροπή Διαχείρισης των Επιχορηγήσεων του Εφε- 
τείου Θεσσαλονίκης με χρέωση του αντίστοιχου Κ.Α.Ε. 

ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣ¬ 
ΜΟΥ - ΓΛΩΣΣΑ 

Τόπος Διαγωνισμού: Εφετείο Θεσσαλονίκης, 26ης 
Οκτωβρίου 1-3, γραφείο 330 

Ημερομηνία Διαγωνισμού: 8-4-2013 

ΗΜΕΡΑ: Δευτέρα 

ΩΡΑ: 10.30 π.μ. 

ΓΛΩΣΣΑ: ΕΛΛΗΝΙΚΗ 

Οι προσφορές υποβάλλονται στην Επιτροπή διενέρ¬ 
γειας του διαγωνισμού κατά την ημέρα του διαγωνισμού 
και μέχρι την ώρα έναρξης αυτού. 

Προσφορές μπορούν, επίσης, να αποστέλλονται στο 
Εφετείο Θεσσαλονίκης (Τμήμα Λογιστικού Μηχανο¬ 
γράφησης, Μισθοδοσίας, Ειδικό Γραφείο, 4ος όρο¬ 
φος, γραφείο 454, υπόψη αρμοδίων Π. Κοταμανίδη 
και Π. Κολιούση, τηλ. 2310 507454) με οποιονδήπο- 
τε τρόπο, θα παραλαμβάνονται με απόδειξη, με την 
προϋπόθεση ότι αυτές περιέρχονται στην παραπάνω 
Υπηρεσία μέχρι την προηγούμενη ημέρα της ημερο¬ 
μηνίας διενέργειας του διαγωνισμού, με ευθύνη του 
υποψηφίου. 

Προσφορές που θα κατατεθούν μετά την παραπά¬ 
νω ημερομηνία και ώρα, ή που θα ταχυδρομηθούν μεν 
έγκαιρα αλλά δεν θα φθάσουν εμπρόθεσμα στην Υπη¬ 
ρεσία, δεν θα λαμβάνονται υπόψη και θα επιστρέφονται 
στους προσφέροντες. 

Η αποσφράγιση των προσφορών γίνεται δημόσια 

Δικαίωμα συμμετοχής στον παρόντα διαγωνισμό 
έχουν: 

α) Όλα τα φυσικά ή νομικά πρόσωπα ημεδαπής, κρα¬ 
τών- μελών της Ε.Ε. και του Ευρωπαϊκού Οικονομικού 
χώρου, που έχουν ως κύρια επαγγελματική δραστηρι¬ 
ότητα τον καθαρισμό μεγάλων κτηρίων, 

β) Συνεταιρισμοί, ενώσεις και κοινοπραξίες των ανω¬ 
τέρω υπό στοιχ. (α), που υποβάλλουν κοινή προσφορά. 

Εφόσον ζητηθούν έγκαιρα συμπληρωματικές πληρο¬ 
φορίες σχετικές με τα έγγραφα του διαγωνισμού, μέχρι 
και οκτώ (8) ημέρες προ της εκπνοής της προθεσμίας 
άσκησης της ένστασης του άρθρου 15 παρ. 2 περ. α' 
του π.δ. 118/2007, αυτές παρέχονται το αργότερο τρεις 
(3) ημέρες προ της εκπνοής της ως άνω προθεσμίας. 
Σε κάθε άλλη περίπτωση που ζητούνται από τους εν¬ 
διαφερομένους προμηθευτές οι ως άνω συμπληρωμα¬ 
τικές πληροφορίες, αυτές πρέπει να παρέχονται το 
αργότερο εντός (6) ημερών πριν από την ημερομηνία 
που έχει ορισθεί για την υποβολή των προσφορών 
(χωρίς ο προσφέρων να έχει δικαίωμα σε αυτή την 
περίπτωση ενστάσεως του άρθρου 15 παρ. 2 περ. α' 
του π.δ. 118/2007). 

Αντίτυπα της διακήρυξης αυτής καθώς και διευκρινί¬ 
σεις σχετικά με τους όρους της διακήρυξης παρέχονται 
από το Τμήμα Λογιστικού Μηχανοργάνωσης Μισθοδο- 
σίας-Ειδικό γραφείο (γραφείο 454, Πέτρος Κοταμανίδης 
και Παναγιώτα Κολιούση, τηλ. 2310 507454) τις εργάσι¬ 
μες ημέρες και ώρες. 

Θεσσαλονίκη, 13 Φεβρουάριου 2013 

Η Πρόεδρος 
ΑΝΝΑ ΜΙΧΑΛΟΠΟΥΛΟΥ 

ΝΟΜΟΣ ΚΑΒΑΛΑΣ 
ΔΗΜΟΣ ΠΑΓΓΑΙΟΥ 

Αριθμ. 5457 

ΔΙΑΚΗΡΥΤΤΩΝ ΔΗΜΟΣ: ΔΗΜΟΣ ΠΑΓΓΑΙΟΥ 
ΥΠΟ ΚΑΤΑΣΚΕΥΗ ΕΡΓΟ:«ΠΟΛΥΔΥΝΑΜΟ ΠΕΡΙΦΕΡΕΙΑ¬ 
ΚΟ ΙΑΤΡΕΙΟ ΣΤΗΝ ΠΑΡΑΛΙΑ ΟΦΡΥΝΙΟΥ» 
ΠΡΟΫΠΟΛΟΓΙΣΜΟΣ ΕΡΓΟΥ: 528.345,90€ (χωρίς ΦΠΑ 
και αναθεώρηση).Το έργο συντίθεται από τις ακόλουθες 
κατηγορίες: α) κατηγορία ΟΙΚΟΔΟΜΙΚΑ, με προϋπολο¬ 
γισμό 368.491,68€ (χωρίς ΦΠΑ και αναθεώρηση) και β) 
κατηγορία ΗΛΕΚΤΡΟΜΗΧΑΝΟΛΟΓΙΚΑ, με προϋπολογι¬ 
σμό 159.854,22 € (χωρίς ΦΠΑ και αναθεώρηση). 

ΧΡΗΜΑΤΟΔΟΤΗΣΗ ΕΡΓΟΥ: 650.000,00€ (ΕΣΠΑ 2007- 
2013/ ΣΥΓΧΡΗΜΑΤΟΔΟΤΗΣΗ ΕΤΠΑ) 

Η δημοπρασία θα γίνει, σύμφωνα με την παράγραφο 
2α του άρθρου 4 του Ν. 1418/84 όπως αυτός ισχύει και 
με τις προϋποθέσεις του Ν. 3263/2004, στα γραφεία του 
Δήμου Παγγαίου στις 12-03-13 ημέρα (Τρίτη) και ώρα 
10,00 π.μ. (ώρα λήξης επίδοσης προσφορών). 

Στον διαγωνισμό δικαιούνται να συμμετάσχουν εργο¬ 
ληπτικές επιχειρήσεις η και κοινοπραξίες εργοληπτικών 
επιχειρήσεων: 

α. της τάξης 1ης και 2ης (και 3ης εντός έδρας κι όμορου 
Νομού) για έργα κατηγορίας ΟΙΚΟΔΟΜΙΚΑ του ΜΕΕΠ, και Α2 
και ανω (ήτοι 1η και 2ης εντός έδρας κι όμορου Νομού) τάξης 
για έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ του ΜΕΕΠ 
β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.), ή 
από κράτη που έχουν υπογράψει την συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανισμού 
Εμπορίου (Π.Ο.Ε.), στα οποία τηρούνται επίσημοι κατάλο¬ 
γοι αναγνωρισμένων εργοληπτών, εφόσον είναι εγγεγραμ¬ 
μένες σε αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

Κοινοπραξίες εργοληπτικών επιχειρήσεων εγγεγραμμένων 
στην τάξη Α2 του Μ.Ε.Ε.Π. για έργα κατηγορίας ΟΙΚΟΔΟ¬ 
ΜΙΚΑ με τις προϋποθέσεις της παρ. 10 του άρθρου 16 του 
Ν. 3669/08 (ΚΔΕ) (αναβάθμιση ορίου λόγω κοινοπραξίας). 

Οι οικονομικές προσφορές θα υποβληθούν με το σύ¬ 
στημα προσφοράς με επιμέρους ποσοστά έκπτωσης 
κατά ομάδες τιμών του άρθρου 6 του Ν. 3669/08. 

Η εγγυητική επιστολή συμμετοχής, ποσού 10.566,92 
€, θα απευθύνεται στον Δήμο Παγγαίου και θα έχει 
ισχύ τουλάχιστον 210 ημέρες. Ο δε χρόνος ισχύος των 
προσφορών είναι 180 ημέρες. 

Το έργο χρηματοδοτείται από Πιστώσεις του Προ¬ 
γράμματος Δημοσίων Επενδύσεων - ΠΕΠ Ανατολικής 
Μακεδονίας- Θράκης 2007-2013 με συγχρηματοδότηση 
του ΕΤΠΑ της Δημόσιας Δαπάνης. 

Για το έργο προβλέπεται η χορήγηση προκαταβολής. 
Η Διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου Β 
(ενοποιημένη διακήρυξη). 

Παραλαβή τευχών μελέτης, δημοπράτησης και οικο¬ 
νομικής προσφοράς από το Τμήμα Τεχνικών Υπηρεσιών 
της Δ/νσης Τεχνικών Υπηρεσιών Δήμου Παγγαίου, μέχρι 

και (2) δύο εργάσιμες ημέρες πριν από τη δημοπρασία, 
ήτοι μέχρι τις 07/03/2012 Πέμπτη). 

Το αποτέλεσμα της Δημοπρασίας θα εγκριθεί από 
την Ο.Ε. Δήμου Παγγαίου. 

Ισχύουσες διατάξεις κατασκευής του έργου, ενδεικτι¬ 
κούς, ο Ν. 3669/08 ο Ν. 1418/84, το π.δ. 609/85, το π.δ. 171/87, 
ο Ν. 2940/01 και ο Ν. 3263/04 όπως ισχύουν σήμερα. 

Ελευθερούπολη, 14 Φεβρουάριου 2013 

Ο Δήμαρχος 
ΒΑΣΙΛΕΙΟΣ ΞΟΥΛΟΓΗΣ 

-♦- 

ΝΟΜΟΣ ΕΒΡΟΥ 
ΔΗΜΟΣ ΟΡΕΣΤΙΑΔΑΣ 
ΤΕΧΝΙΚΗ ΥΠΗΡΕΣΙΑ 

Αριθμ. 7991 

1. Ο Δήμος Ορεστιάδας, προκηρύσσει ανοιχτό διαγω¬ 
νισμό για την ανάθεση του έργου «ΔΡΟΜΟΣ ΣΥΝΔΕΣΗΣ 
ΠΟΛΗΣ ΟΡΕΣΤΙΑΔΑΣ ΜΕ ΟΙΚΙΣΜΟ ΟΕΚ III ΣΤΟΝ ΠΥΡΓΟ», 
με προϋπολογισμό 1.100.000,00 ΕΥΡΩ με ΦΠΑ. Το έργο συ¬ 
ντίθεται από τις ακόλουθες κατηγορίες εργασιών: α) κα¬ 
τηγορία Οδοποιία, με προϋπολογισμό 724.169,64 € (δαπάνη 
εργασιών, ΓΕ και ΟΕ, απρόβλεπτα, Απολογιστικές εργα¬ 
σίες με ΓΕ&ΟΕ) και β) κατηγορία Η/Μ, με προϋπολογισμό 
148.063,63 € (δαπάνη εργασιών, ΓΕ και ΟΕ, απρόβλεπτα). 

2 Οι ενδιαφερόμενοι μπορούν να παραλάβουν τα συμβατικά 
τεύχη του διαγωνισμού (Διακήρυξη, Συγγραφή Υποχρεώσεων 
κλπ.) από την έδρα της υπηρεσίας Βασ. Κων/νου 11, μέχρι τις 
4/04/2013. Η διακήρυξη του έργου έχει συνταχθεί κατά το 
εγκεκριμένο από τον υπουργό ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 25523 50352, ΡΑΧ επικοι¬ 
νωνίας 25523 50357, αρμόδιος υπάλληλος για επικοινω¬ 
νία Παλατσίδου Τριάδα. 

3. Ο διαγωνισμός θα διεξαχθεί στις 9/04/2013, ημέρα 
Τρίτη και ώρα 10.00 π.μ. και θα υποβληθεί με το σύστημα 
«προσφορά επιμέρους ποσοστών έκπτωσης και έλεγχο 
ομαλότητας» του άρθρου 4β και 6 και «μειοδοσία στο 
ποσοστό οφέλους απολογιστικών εργασιών» του άρ¬ 
θρου 9 του Ν. 3669/08 (ΚΔΕ). 

4. Στο διαγωνισμό γίνονται δεκτοί α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ, που καλύπτουν τις κατηγορίες και τάξεις 
του έργου, ήτοι τάξεις 1η, 2η, 3η τάξη και 4η τάξη εντός 
Νομού Έβρου, για έργα κατηγορίας Οδοποιίας και Α2 
και άνω για έργα κατηγορίας Η/Μ. 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα 
παρόμοια (ποιοτικά και ποσοτικά) με το δημοπρατού- 
μενο, γ) Κοινοπραξίες εργοληπτικών επιχειρήσεων εγ¬ 
γεγραμμένων στην.του Μ.Ε.Ε.Π. για έργα κατηγορίας 

.με τις προϋποθέσεις της παρ. 10 του άρθρου 16 του 

Ν. 3669/08 (ΚΔΕ) (αναβάθμιση ορίου λόγω κοινοπραξίας). 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 17.444,67 ΕΥΡΩ 
και ισχύ τουλάχιστον 6 μηνών και 30 ημερών, από την 
ημερομηνία δημοπράτησης του διαγωνισμού. Ο χρόνος 
ισχύος των προσφορών είναι έξι μήνες. 

6. Το έργο συγχρηματοδοτείται από το Ευρωπαϊκό 
Ταμείο Περιφερειακής Ανάπτυξης (ΕΤΠΑ) στα πλαίσια 
του Ε.Π. «Μακεδονίας - Θράκης 2007-2013» 

Υπάρχει δυνατότητα χορήγησης προκαταβολής στον 
Ανάδοχο σύμφωνα με το Ν. 4072/2012. 


7. Το αποτέλεσμα της δημοπρασίας θα εγκριθεί από 
την Προϊσταμένη Αρχή δηλαδή το Δημοτικό Συμβούλιο 
του Δήμου Ορεστιάδας. 

Ο Δήμαρχος 

ΔΗΜΗΤΡΙΟΣ ΜΟΥΖΑΣ 

-♦- 

ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΜΟΥ 
ΤΟΥΡΙΣΜΟΥ ΚΑΙ ΑΝΑΠΤΥΞΗΣ (ΔΕΠΤΑΗ ) 

Αριθμ. 193 

1. Η ΔΕΠΤΑΗ ΑΕ Ο.Τ.Α προκηρύσσει ανοιχτό διαγω¬ 
νισμό για την ανάθεση του έργου «ΚΑΤΑΣΚΕΥΗ ΜΕ¬ 
ΤΑΛΛΙΚΟΥ ΣΤΕΓΑΣΤΡΟΥ ΠΟΛΙΤΙΣΤΙΚΟΥ ΣΥΝΕΔΡΙΑΚΟΥ 
ΚΕΝΤΡΟΥ ΗΡΑΚΛΕΙΟΥ ΚΡΗΤΗΣ», συνολικού προϋπολο¬ 
γισμού 1.100.000,00 ΕΥΡΩ (με αναθεώρηση και ΦΠΑ). 

Αναλυτικότερα ο προϋπολογισμός του έργου περι¬ 
λαμβάνει: 

α) δαπάνη εργασιών: 629.504,20 €, β) Γ.Ε και Ο.Ε.: 
113.310,76 €, 

γ) Απρόβλεπτα 15%: 111.422,24 €, δ) Αναθεώρηση: 
40.071,74 €, ε) Φ.Π.Α. 23%: 205.691,06 €. 

2. Οι ενδιαφερόμενοι μπορούν να παραλάβουν τα συμβα¬ 
τικά τεύχη του διαγωνισμού (Διακήρυξη, Συγγραφή Υποχρε¬ 
ώσεων κλ,π.) από τα γραφεία της Δ/νσης Τεχνικών Υπηρε¬ 
σιών της ΔΕΠΤΑΗ ΑΕ Ο.Τ.Α που βρίσκεται στην Πλαστήρα 
και Ρωμανού Κομμένο Μπεντένι στο Ηράκλειο Κρήτης μέχρι 
τις 28-02-2013. Γ ια τη συμμετοχή στον διαγωνισμό θα σφρα¬ 
γίζονται τα έντυπα των οικονομικών προσφορών μέχρι 
και τις 28-02-2013 και ώρα 14:30 μ.μ. με καταβολή ποσού 
ΙΟ(δέκα) ΕΥΡΩ στο ταμείο της υπηρεσίας. Πληροφορίες 
στο τηλέφωνο 2810-229971, ΡΑΧ επικοινωνίας 2810-288912, 
αρμόδιος για επικοινωνία ΜΑΡΜΑΡΙΔΗΣ ΚΩΝ/ΝΟΣ. 

3. Ο διαγωνισμός θα διεξαχθεί στο Κτίριο της Δ/νσης 
Τεχνικών Υπηρεσιών της ΔΕΠΤΑΗ ΑΕ Ο.Τ.Α που βρίσκε¬ 
ται στην Πλαστήρα και Ρωμανού Κομμένο Μπεντένι στο 
Ηράκλειο Κρήτη στις 05/03/2013, ημέρα Τρίτη και ώρα 
10:00 π.μ. και το σύστημα υποβολής προσφορών είναι με 
επιμέρους ποσοστά έκπτωσης σε ακέραιες μονάδες επί 
τοις % (περίπτωση άρθρου 6 του του Ν. 3669/08 (ΚΔΕ)). 

Αν για οποιονδήποτε λόγο δεν διεξαχθεί η δημοπρα¬ 
σία την προαναφερθείσα ημερομηνία, θα διενεργηθεί 
την ίδια ώρα στον ίδιο χώρο και σε ημέρα που θα 
οριστεί με πράξη της προϊσταμένης αρχής. 

4. Στο διαγωνισμό γίνονται δεκτοί 

α) ημεδαποί διαγωνιζόμενοι, μεμονωμένοι ή σε κοι¬ 
νοπραξία, εγγεγραμμένοι στο ΜΕΕΠ 2ης, 3ης τάξης και 
άνω για έργα κατηγορίας Οικοδομικών καθώς και 1ης 
αναβαθμισμένης για έργα κατηγορίας Οικοδομικών, κα¬ 
θώς και 4ης τάξης κατηγορίας οικοδομικών εντός Νομού. 

β) αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα 
παρόμοια (ποιοτικά και ποσοτικά) με το δημοπρατούμενο. 

5. Γ ια τη συμμετοχή στο διαγωνισμό απαιτείται η κατάθεση 
εγγυητικής επιστολής ύψους 17.084,75 ΕΥΡΩ και ισχύ τουλά¬ 
χιστον 210 ημερών, μετά την ημέρα διεξαγωγής του διαγω¬ 
νισμού. Ο χρόνος ισχύος των προσφορών είναι 180 ημέρες. 

6. Το αποτέλεσμα της δημοπρασίας θα εγκριθεί από 
το Δ.Σ της ΔΕΠΤΑΗ ΑΕ Ο.Τ.Α. 

Ηράκλειο, 14 Φεβρουάριου 2013 



Ο Πρόεδρος 
ΓΕΩΡΓΙΟΣ ΠΑΡΑΣΥΡΗΣ 

